Il-vjaġġi bejn Malta u Għawdex jonqsu bi 63% fix-xhur bejn April u Ġunju
L-effetti tal-pandemija tal-COVID-19 inħassu wkoll bin-nuqqas fit-traffiku tal-vjaġġi bejn iż-żewġ gżejjer fit-tieni kwart tas-sena. Ċifri tal-Uffiċċju Nazzjonali tal-Istatistika għax-xhur tal-eqqel tal-pandemija bejn April u Ġunju juru li qasmu bejn Malta u Għawdex, ftit iktar minn 580,000 passiġġier – 63% inqas mill-istess xhur sena ilu. Il-karozzi naqsu wkoll u qasmu b'kollox 282,000 vettura – f'dan il-każ tnaqqis ta' kważi 40% fuq l-istess perjodu sena ilu. Iċ-ċifri tal-NSO juru li f'Ġunju, meta r-restrizzjonijiet bdew jitneħħew, bdew jerġgħu jirrankaw il-vjaġġi u f'dan ix-xahar il-vjaġġi telgħu għal 2,136.